Rika Cloete, Author at LitNet
Rika Cloete is 'n gebore en getoë Johannesburger. In 1992 matrikuleer sy aan die Hoërskool Vorentoe en voltooi haar universiteitsopleiding aan die RAU, nou UJ. Van 1996 tot 2009 doseer sy Duitse letterkunde aan dieselfde universiteit en skryf sedertdien voltyds.
In 2002 debuteer Rika as digter met eensaamigheid. Sedertdien het daar heelwat tydskrifverhale, 'n avontuurromanse, 'n liefdesnovelle, asook die historiese moordraaiselroman Doodsroeper uit haar pen verskyn. Haar volgende misdaadroman/sielkundige riller Skadukant verskyn in Augustus 2020.
"Die ou man kyk hom met skrefiesoë aan en reik uit na die haelgeweer wat langs hom teen die muur aangeleun staan. En omdat Markus gelukkig 'n man vir 'n halwe woord is, maak hy hom dadelik uit die voete."
"In 2005 het ek 'n DLitt et Phil in Duitse Letterkunde aan die Universiteit van Johannesburg verwerf. Dit was 'n natuurlike uitvloeisel van my destydse beroep as lektor, maar ek moet beken dat ek meer tuis voel as woordkunstenaar."